cyanic-selkie/wikianc huggingface dataset:
புதுவலசை ஊராட்சி
புதுவலசை ஊராட்சி (Puduvalasai Gram Panchayat), தமிழ்நாட்டின் இராமநாதபுரம் மாவட்டத்தில் உள்ள மண்டபம் வட்டாரத்தில் அமைந்துள்ளது. இந்த ஊராட்சி, திருவாடனை சட்டமன்றத் தொகுதிக்கும் ராமநாதபுரம் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 2523 ஆகும். இவர்களில் பெண்கள் 1457 பேரும் ஆண்கள் 1066 பேரும் உள்ளனர்.
தபுண்டு
உபுண்டு க்னூ/லினக்ஸ் இல் சராசரி தமிழ் பயனர் ஒருவருக்கு தேவைப்படும் சகல வசதிகளையும் மென்பொருள் கருவிகளையும் தானாக நிறுவித்தரும் மென்பொருட் பொதியே தபுண்டு ஆகும்.
புதுவலசை ஊராட்சி
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
தபுண்டு
தபுண்டு என்ற பெயர் தமிழ் உபுண்டு என்பதன் சுருக்கமாகும்.
புதுவலசை ஊராட்சி
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
தபுண்டு
இப்பொதி மு. மயூரனால் உருவாக்கப்பட்டு 29-11-2006 அன்று வெளியிடப்பட்டது.
கருத்தாக்கம்
உபுண்டு இயங்குதளம் பயன்பாட்டு எளிமையும், விநியோகிக்க வசதியானதாகவும் தமிழ் பாவனைக்கான பல்வேறு ஆதரவுகளையும் கொண்டதாக உள்ளது. இவ்வியங்குதளத்தை பரந்தளவான தமிழ்ப் பயனர் மட்டத்தில் கொண்டு செல்ல, மேலதிக தமிழ் வசதிகளை அவ்வியங்குதளத்தில் நிறுவிக்கொள்ள பின்பற்றப்பட வேண்டிய பல்வேறு சிக்கலான படிமுறைகள் எளிமைப்படுத்தப்படுவது அவசியம். இந்த அடிப்படையிலேயே இவ்வாறானதொரு பொதியின் தேவையும் உருவாக்கமும் உபுண்டு தமிழ்ப் பயனர் ஒருவர் மூலம் நிகழவேண்டியிருந்தது.
கணினியில் தமிழை பயன்படுத்துவதை ஊக்குவிப்பதற்கும், இலகுபடுத்துவதற்கும் தற்போதுள்ள தெரிவுகளில் மிக எளிமையான ஒன்று உபுண்டு இயங்குதளத்தை நிறுவிக்கொள்வதாகும். இந்த அடிப்படையில் இப்பொதி கணித்தமிழ் பயன்பாட்டை வினைத்திறன் மிக்கதாக்கும் நோக்கத்தினையும் தன்னகத்தே கொண்டிருக்கிறது. இணைய வசதியை கொண்டிருக்காத கணினி ஒன்றில் உபுண்டுவை பயன்படுத்தும் ஒருவர் தமிழ் வசதிகளை நிறுவிக்கொள்ள எதிர்கொள்ளக்கூடிய சிரமங்களை முற்றாக தீர்த்து வைப்பதையும் இப்பொதி நோக்கமாக கொண்டிருக்கிறது
தபுண்டு நிறுவித்தரும் தமிழ் வசதிகள் அனைத்தையும் உள்ளடக்கி மறுதொகுப்பு செய்யப்பட்ட உபுண்டு இயங்குதள இறுவட்டினை உருவாக்க முடியும் என்றாலும், அது விநியோக வாய்ப்புக்களை மிகக்குறைந்த அளவே கொண்டிருக்கும்.
வெளி இணைப்புக்கள்
பகுப்பு:தமிழ் மென்பொருள்கள் பகுப்பு:தமிழ் லினக்சு
பி. ராஜம்
'''பி. ராஜம் (B. Rajam பி: சூலை 15, 1922 - இ:''' மே 3, 2009) தமிழகத்தைச் சேர்ந்த ஒரு கருநாடக இசைக் கலைஞர்.
குடும்பம்
ராஜம் தமிழ் நாடு இராமநாதபுரம் மாவட்டம் காரைக்குடி என்னும் ஊரில் தந்தை பாலசுப்பிரமணியருக்கும் தாயார் இலக்சுமி அம்மாளுக்கும் மகனாகப் பிறந்தார். இவரது இளைய சகோதரர் கிருஷ்ணமூர்த்தி.
இசைப் பயிற்சி
இவர் முதன்முதலில் திருக்கோகர்ணம் சுப்பையா பாகவதரிடம் இசை பயின்றார். பின்னர் ஜலதரங்க வித்துவான் குன்னக்குடி கணபதியிடம் இசைப் பயிற்சி பெற்றார். இடையில் கணபதி காலமாகிவிடவே பயிற்சி தடைபட்டது. ஆனால் இவரது திறமையை தெரிந்து கொண்டு அரியக்குடி இராமானுஜர் இவரைத் தனது சீடராக ஏற்றுக் கொண்டார். ராஜம் அவரிடம் குருகுல வாச முறையில் 10 ஆண்டுகள் இசை பயின்றார்.
இதன் காரணமாக ஏராளமான கிருதிகளை கற்றுக் கொண்டார். பின்னர் சங்கீத கலாநிதி டி. எல். வெங்கட்ராமரிடம் முத்துசுவாமி கிருதிகளை கற்றுக் கொண்டார்.
இசையாளராக
திருப்பாவையிலுள்ள 30 பாடல்களுக்கும் இசை அமைத்தார். அருணாசலக் கவிராயர் எழுதிய இராம நாடகத்தின் பல பாடல்களுக்கும் இசை அமைத்தார். இவற்றையும், தான் இசை அமைத்த வேறு சில பாடல்களையும் வெளியிட்டார்.
திருவாங்கூர் அரச குடும்பத்தவர்களுக்கு இசை கற்றுக் கொடுக்கும் ஆசிரியராக 1943 லிருந்து நான்கு ஆண்டுகள் பணியாற்றினார். சுப்பாராம தீட்சிதர் இயற்றிய சங்கீத சம்பிரதாய பிரதர்சினி என்ற நூலை தமிழாக்கம் செய்தது இவரின் சாதனையாக அமைந்தது.
தமிழ்நாடு இசைக் கல்லூரி, மியூசிக் அகாதமியின் ஆசிரியர்கான கல்லூரி ஆகியவற்றில் இசையாசிரியராகப் பணியாற்றினார்.
அமெரிக்காவிலுள்ள அம்ஹேஸ்ட் பல்கலைக்கழகத்தில் (Amherst University) வருகைப் பேராசிரியராக பணியாற்றியதுடன், இங்கிலாந்திலும் வட அமெரிக்காவிலும் மேற்கத்திய இசை பயிலும் மாணவர்களுக்கு செயல்முறை வகுப்புகள் நடத்தியும் உள்ளார்.
இந்திய இசையின் சிக்கலான கோட்பாடுகளை புதிய மாணவர்கள் இலகுவாகப் புரிந்து கொள்ளும் வண்ணம் தெளிவாகவும் எளிமைப்படுத்தியும் கற்றுக் கொடுக்கும் ஆற்றல் வாய்ந்தவராக இருந்தார்.
இசைக்கச்சேரிகள்
பாடல்களை பயபக்தியுடன் பாடுவார்.
மறைவு
2009 மே மூன்றாம் நாள் தனது 86ஆவது வயதில் ராஜம் காலமானார்.
வெட்டுமானக் கோயில்
தனிப் பாறை ஒன்றிலிருந்து தேவையற்ற பகுதிகளை வெட்டி எடுப்பதன் மூலம் அமைக்கப்படும் கோயில் வெட்டுமானக் கோயில் என்று அழைக்கப்படுகின்றது. கற்களை அடுக்கிக் கோயில்களைக் கட்டும் முறை அறிமுகமாவதற்கு முன்னர் வெட்டுமானக் கோயில்கள் அமைக்கப்பட்டன. கற்களை அடுக்கிக் கட்டும் கோயில் கட்டுமானக் கோயில் ஆகும். வெட்டுமானக் கோயில்களை அமைப்பது கடினமானதும், அமைப்பதற்கு அதிக காலம் எடுப்பதுமானதும் ஆகும். இக்கோயில்களை எல்லா இடங்களிலும் அமைக்க முடியாது. ஏற்ற பாறைகள் இருக்கும் இடங்களில் மட்டுமே அமைக்க முடியும். அமைத்துக்கொண்டிருக்கும்போது ஏதாவது பிழைகள் ஏற்பட்டால் முழுக் கோயிலுமே பயன்படாதது ஆகிவிடும்.
பி. ராஜம்
வெளி இணைப்புகள்
பகுப்பு:கருநாடக இசைப் பாடகர்கள் பகுப்பு:சங்கீத கலாநிதி விருது பெற்றவர்கள் பகுப்பு:சங்கீத நாடக அகாதமி விருது பெற்றவர்கள் பகுப்பு:சங்கீத கலாசிகாமணி விருது பெற்றவர்கள் பகுப்பு:1922 பிறப்புகள் பகுப்பு:2009 இறப்புகள் பகுப்பு:கலைமாமணி விருது பெற்றவர்கள்
வெட்டுமானக் கோயில்
எடுத்துக்காட்டுகள்
கழுகுமலையில் உள்ள வெட்டுவான் கோயில் வெட்டுமானக் கோயிலுக்கு எடுத்துக்காட்டாக உள்ளது. ஒரு பகுதியில், 7.50 மீட்டர் ஆழத்துக்குச் சதுரமாக வெட்டி எடுத்து, அதன் நடுப்பகுதியைக் கோவிலாகச் செதுக்கி உள்ளனர். 8 ஆம் நூற்றாண்டில் பாண்டிய மன்னர்களால் கட்டப்பட்ட இக் கோயில் முற்றுப் பெறாத நிலையிலேயே உள்ளது.
இவற்றையும் பார்க்கவும்
பகுப்பு:இந்துக் சமய கோயில் வகைகள்
வாணிஸ்ரீ
வாணிஸ்ரீ, (இயற்பெயர் இரத்ன குமாரி, பிறப்பு: ஆகத்து 3, 1948) ஒரு தென்னிந்தியத் திரைப்பட நடிகை ஆவார். இவர் தெலுங்கு மற்றும் தமிழ் படங்களிலும், சில கன்னட படங்களிலும் நடித்துள்ளார். இவர் மூன்று முறை தென்னிந்திய பிலிம்பேர் விருது, உட்பட நந்தி விருது, தமிழ்நாடு மாநில திரைப்பட விருது  ஆகியவற்றைப் பெற்றுள்ளார்.
இவர், இத்தரு அம்மாயிலு (1972), கங்கா மங்கா, சீவனா சோதி(1975), மற்றும் சில்பி கிருட்டிணடு (1978) போன்ற தெலுங்கு படங்களில் இரட்டை வேடங்களில் நடித்துள்ளார்.
மேலும் எம். ஜி. ஆருடன் கண்ணன் என் காதலன் (1968), தலைவன் (1970) மற்றும் ஊருக்கு உழைப்பவன் (1976) ஆகிய மூன்று படங்களில் நடித்துள்ளார்
1980  முதல் - தற்போது வரை
1970 களின் பிற்பகுதியில், திரைப்படங்களில் நடித்த பிறகு 1980 ஆம் ஆண்டு டாக்டா்.கருணாகரன் என்பவரை திருமணம் செய்து கொண்டார். அதன் பிறகு திரைப்படங்களில் நடிக்காமல் சிறிது காலம் விலகி இருந்தாா். இவருக்கு இரு மகன் மற்றும் இரு மகள் உள்ளனர். பின்பு 1980 களின் பிற்பகுதியில் அம்மா வேடங்களில் நடிக்க ஆரம்பித்தார்.
வெளி இணைப்புகள்
பகுப்பு:20 ஆம் நூற்றாண்டின் இந்திய நடிகைகள் பகுப்பு:கன்னடத் திரைப்பட நடிகைகள் பகுப்பு:தமிழ்த் திரைப்பட நடிகைகள் பகுப்பு:தெலுங்குத் திரைப்பட நடிகைகள் பகுப்பு:இந்தியத் திரைப்பட நடிகைகள் பகுப்பு:வாழும் நபர்கள் பகுப்பு:1945 பிறப்புகள் பகுப்பு:தென்னிந்திய பிலிம்பேர் விருதுகளை வென்றவர்கள் பகுப்பு:நெல்லூர் மாவட்ட நபர்கள்
பெரிய மாற்றம்
பெரிய மாற்றம் அல்லது மாசிவ் சேஞ்சு என்பது நவீன உலகின் பல்வேறு ஆற்றல்களை காட்சிப்படுத்தும் ஒரு கண்காட்சி ஆகும். இது புரோசு மாவோலால் முதன்மையாக வடிவமைக்கப்பட்டது. இதே கருத்தோட்டம் நூல், வானொலி நிகழ்ச்சிகள், இணையம் ஆகிய ஊடகங்கள் ஊடாகவும் பகிரப்படுகிறது.
வெளி இணைப்புகள்
பகுப்பு:எதிர்காலவியல் பகுப்பு:கண்காட்சிகள்
ஈச்சம்பாடி ஊராட்சி
ஈச்சம்பாடி ஊராட்சி (Ichampadi Gram Panchayat), தமிழ்நாட்டின் தர்மபுரி மாவட்டத்தில் உள்ள மொரப்பூர் வட்டாரத்தில் அமைந்துள்ளது. இந்த ஊராட்சி, அரூர் சட்டமன்றத் தொகுதிக்கும் தர்மபுரி மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 6957 ஆகும். இவர்களில் பெண்கள் 3294 பேரும் ஆண்கள் 3663 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சான்றுகள்
பகுப்பு:தருமபுரி மாவட்ட ஊராட்சிகள் பகுப்பு:த. இ. க. ஊராட்சித் திட்டம்
எடப்பாடி பழனிச்சாமி அமைச்சரவை
'''க. பழனிச்சாமி தமிழ்நாட்டின் முதலமைச்சராக 16 பிப்ரவரி 2017ல் பதவியேற்றார்'''. 17 வருட சொத்துக்குவிப்பு வழக்கில் வி. கே. சசிகலா  குற்றவாளியாக உச்சநீதிமன்றத்தால் தண்டிக்கப்பட்டதால் பிப்ரவரி 14, 2017ல் அஇஅதிமுகவின் சட்டமன்றத் தலைவராகத் தேர்ந்தெடுக்கப்பட்டார்.
மேற்கோள்கள்
பகுப்பு:தமிழ்நாடு அரசு பகுப்பு:தமிழ்நாட்டு வரலாறு (1947- தற்போதுவரை) பகுப்பு:அனைத்திந்திய அண்ணா திராவிட முன்னேற்றக் கழகம் பகுப்பு:தமிழ்நாடு அமைச்சரவைகள்
நெஞ்சுக்கு நீதி (திரைப்படம்)
நெஞ்சுக்கு நீதி 1979 ஆம் ஆண்டு வெளிவந்த தமிழ்த் திரைப்படமாகும். மு. கருணாநிதி கதை, திரைக்கதை வசனம் எழுத. கிருஷ்ணன்-பஞ்சு இயக்கத்தில் வெளிவந்த இத்திரைப்படத்தில் ஜெய்சங்கர், சங்கீதா மற்றும் பலரும் நடித்திருந்தனர்.
மேற்கோள்கள்
பகுப்பு:1979 தமிழ்த் திரைப்படங்கள்‎ பகுப்பு:ஜெய்சங்கர் நடித்த திரைப்படங்கள் பகுப்பு:சங்கர் கணேஷ் இசையமைத்த திரைப்படங்கள்
பிரபா தாக்கூர்
ய பிரபா தாக்கூர் (Prabha Thakur) (பிறப்பு: செப்டம்பர் 10, 1949) ஒரு இந்திய அரசியல்வாதி. இவர் இந்திய தேசிய காங்கிரஸ் கட்சியின் உறுப்பினர். இவர் இந்திய பாராளுமன்றத்தில்  மாநிலங்களவை உறுப்பினராக இருந்தார். அகில இந்திய மகிலா காங்கிரசின் தலைவராகவும் உள்ளார். இவர் ஒரு இந்தி கவிஞர் மற்றும் சமூக சேவகர்.
தொழில்
1998 முதல் 1999 வரை ராஜஸ்தானின் அஜ்மீர் தொகுதியில் இருந்து 12 வது மக்களவையில் உறுப்பினராக இருந்தவர் தாகூர். 2009 ஆம் ஆண்டில், வங்காள மாநிலத்தின் இடது முன்னணி ஆட்சியை இவர் வெளிப்படையாக விமர்சித்தார், முந்தைய 33 ஆண்டுகால ஆட்சியில் பெண்களுக்கு எதிரான குற்றங்கள் அதிகரித்து வருவதாகக் கூறினார். 2014 ஆம் ஆண்டில், 33% பெண்கள் இடஒதுக்கீடு மசோதாவுக்கு ஆம் சபைக்கு ஆதரவளித்த பெண்கள் குழுவில் ஒரு பகுதியாக இருந்தார். இந்த மசோதா "இந்திய பெண்களை சமூக, பொருளாதார மற்றும் அரசியல் ரீதியாக மேம்படுத்துவதற்கு" உதவும் என்று இவர் கூறினார்.
தாக்கூர் பெண்களின் மற்ற பிரச்சினைகள் குறித்தும் பேசியுள்ளார். தாகூர் ஆணவக் கொலைகளுக்கு எதிரான சட்டங்களை ஆதரிப்பவராகவும் இருந்தார். கற்பழிப்பு சம்பவங்களை எதிர்த்து ஆடைக் குறியீடுகளை அமல்படுத்துவது குறித்த கருத்துகளுக்கு இவர் பதிலளித்துள்ளார், "கேள்வி ஆடைக் குறியீட்டைப் பற்றியது அல்ல, ஆனால் ஆண்களின் மனநிலை குறித்தது. பெண்கள் அணிய வேண்டிய உடைகுறித்து பெண், அவரது பெற்றோர் மற்றும் அவரது குடும்பத்தினரின் அக்கறையாக மட்டுமே இருக்க வேண்டும். ஒரு பெண் எப்படி நடந்து கொள்ள வேண்டும் என்பது பற்றி வேறு யாரும் சொல்ல வேண்டிய அவசியம் இருப்பதாக நான் நினைக்கவில்லை". இதற்கு பதிலாக, கற்பழிப்பாளர்களுக்கு "தண்டனை" அளிக்கப்படுவதை அதிகமான பெண்கள் பார்க்கும்போது, அவர்கள் தங்கள் மீது பாலியல் தாக்குதல் நடத்தியவர்கள் மீது வழக்குகள் பதிவு செய்ய அதிக வாய்ப்புள்ளது எனத் தாகூர் நம்புகிறார்,. டெல்லியில் பெண்களுக்கு எதிரான வன்முறைக் குற்றங்கள் குறித்து இவர் பேசியுள்ளார்.
வெளிஇணைப்புகள்
பகுப்பு:1949 பிறப்புகள் பகுப்பு:இந்திய தேசிய காங்கிரஸ் அரசியல்வாதிகள் பகுப்பு:வாழும் நபர்கள் பகுப்பு:12வது மக்களவை உறுப்பினர்கள் பகுப்பு:இருபதாம் நூற்றாண்டு இந்திய அரசியல்வாதிகள் பகுப்பு:மாநிலங்களவை உறுப்பினர்கள்
இசையிழைத் தத்துவம்
இயற்கையிலுள்ள அனைத்து-வகை விசைகளையும் துகள்களையும் (எளிதில்) விளக்கும் விதமாக ஒரு ஒருங்கிணைந்த தத்துவம் தேவைப்படுகின்றது. இத்தகைய ஒரு தத்துவமே இசையிழைத் தத்துவம் ஆகும். (இழைத் தத்துவம் அல்லது அடிப்படையிழைத் தத்துவம் எனவும் அழைக்கப்படலாம்). இத்தத்துவத்தின் படி, இயற்கையில், புள்ளியையொத்த அடிப்படைத்துகள்களிற்கு மாறாக இழையையொத்த ஒரு பொருள் உள்ளது என்று கருதப்படுகிறது. இந்த இழை எதனாலும் உருவாக்கப்பட்டது இல்லை; மாறாக, இது ஒரு அடிப்படைப் பொருள், அனைத்து பொருள்களுமே இவ்விழையினால் ஆனவை. இசைக்கருவிகளின் நரம்புகளை மீட்டும் போது, அதிர்வுகளிற்கேற்ப சுருதி ஏற்படுவது போல, அடிப்படையிழைகளின் அதிர்வுகளுக்கேற்ப துகள்கள் உருவாகின்றன.
ஏன் இழைத் தத்துவம்?
புதிய இயற்பியலின் தளம் குவாண்டம் இயற்பியல், பொது சார்பியல் தத்துவம் ஆகிய அடிப்படை இயல்களைச் சார்ந்தே அமைக்கப்பட்டுள்ளது; ஆனால் இவ்விரண்டு தத்துவங்களுமே ஒன்றுக்கொன்று முரண்பட்டு உள்ளன. அதாவது, சார்புக்குவாண்டம் விசையியலால் விளக்கப்படும் புலங்களை பொது சார்பியல் தத்துவத்தால் விளக்க இயலவில்லை; பொது சார்பியல் தத்துவத்தால் விளக்கப்படும் புலங்களை சார்புக்குவாண்டம் விசையியலால் விளக்க இயலவில்லை --- இத்தகைய சூழலில் இவ்விரண்டு தத்துவங்களையும் இணைக்கும் பாலமாக இழைத் தத்துவம்  விளங்கக்கூடும்.
மேற்கோள்கள்
பகுப்பு:இயற்பியல் பகுப்பு:புதிய இயற்பியல்
பரியாய அணி
பரியாயம் அணி என்பது தான் கருதியதைக் கூறாது, அப்பொருள் தோன்றுமாறு வேறு ஒன்றைக் கூறுவது ஆகும்.
பரியாய அணியின் இலக்கணம்
12ஆம் நூற்றாண்டில் எழுதப்பட்டதாகக் கருதப்படும் தண்டியலங்காரம் பரியாய அணியைக் கீழ்வருமாறு விளக்குகிறது:
கருதியது கிளவாது அப்பொருள் தோன்றப் பிறிதுஒன்று உரைப்பது பரியா யம்மே --(தண்டியலங்காரம், 72)
(பரியாயம் - ஒன்றுக்குப் பதிலாக, சாமர்த்தியமாக வேறொன்றைச் சொல்லல்)
(எ.கா.) ''மின் நிகராம் மாதே! விரைச்சாந்து உடன்புணர்ந்து நின்'' நிகராம் மாதவிக்கண் நின்று அருள் நீ; - தன் நிகராம் செந்தீ வரமலரும் செங்காந்தள் போதுடனே இந்தீ வரம்கொணர்வல் யான்
(மின் = மின்னல்; விரை = நறுமணம்; சாந்து = சந்தனமரம்; மாதவி குருக்கத்திக் கொடி; போது = மலர்; இந்தீவரம் = குவளை மலர்.)
'மின்னலை ஒத்த மாதே! நறுமணம் கமழும் சந்தன மரத்தில் படர்ந்து, உனக்கு நிகராகி நிற்கின்ற இக் குருக்கத்திக் கொடியின் கீழே நீ நிற்பாயாக. தனக்கு நிகரான சிவந்த தீயின் ஒளி தெரியும்படி மலர்ந்த சிவந்த காந்தள் மலருடனே, குவளை மலரையும் யான் சென்று பறித்து வருகிறேன்' என்று தோழி தலைவியிடம் கூறுகிறாள்.
அணிப் பொருத்தம்:
தலைவன் தலைவியைச் சந்திப்பதற்காகக் குறிப்பிட்ட பகற்குறி இடத்தில் தலைவியைக் கொண்டுவந்து நிறுத்துகின்றாள் தோழி. அப்போது தான் அங்கே   நிற்பது அவர்கள் இன்பத்துக்குத் தடையாகும் என்று அவ்விடத்தை விட்டு நீங்கிச் செல்லக் கருதுகிறாள். அதனை நேரடியாகக் கூறாமல், 'காந்தள் மலரையும் குவளை மலரையும் பறித்து வரும் வரை நீ இங்கே குருக்கத்திக் கொடியின் கீழே இருப்பாயாக' என்று சாமர்த்தியமாக வேறு ஒன்றைக் கூறியதால் இப்பாடல் பரியாய அணி ஆயிற்று.
வெளி இணைப்புகள்
பகுப்பு:அணி இலக்கணம்
குடவாசல் சௌந்தரநாயகி சமேத அகஸ்தீஸ்வரர் கோயில்
குடவாசல் சௌந்தரநாயகி சமேத அகஸ்தீஸ்வரர் கோயில் தமிழ்நாட்டில் திருவாரூர் மாவட்டம், குடவாசல் என்னும் ஊரில் அமைந்துள்ள சிவன் கோயிலாகும்.
வரலாறு
இக்கோயில் மூன்றாம் நூற்றாண்டைச் சேர்ந்தது.
கோயில் அமைப்பு
இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
மேற்கோள்கள்
பகுப்பு:திருவாரூர் மாவட்டத்திலுள்ள சிவன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
சின்செல்லின் தேற்றம்
சின்செல்லின் தேற்றம் (Schinzel's theorem) என்பது போலந்து கணிதவியலாளர் ஆன்திரெசு சின்செல் நிறுவிய தேற்றமாகும்.
தேற்றத்தின் கூற்று:
நிறுவல்
சின்செல் பின்வரும் வரைதல் அமைப்பைக் கொண்டு இத்தேற்றத்தை நிறுவினார்:
n ஒரு இயல் எண்; n=2k எனில் கீழ்வரும் சமன்பாட்டால் வரையறுக்கப்படும் வட்டம் சரியாக n புள்ளிகள் வழியாகச் செல்லும்:
இந்த வட்டத்தின் ஆரம் ; மையம். எடுத்துக்காட்டாக படத்தில், \sqrt 5 ஆரமுள்ள வட்டம் நான்கு முழுஎண் புள்ளிகள் வழியாகச் செல்வதைக் காட்டப்பட்டுள்ளது..
இந்த வட்டத்தின் ஆரம் 5^k/3; மையம்.
இம்முறையில் பெறப்பட்ட வட்டங்கள் கிடைக்கக்கூடிய வட்டங்களில் மிகச் சிறியவையானவை அல்ல; எனினும் அவை வெளிப்படை சமன்பாடுகள் கொண்டுள்ளன.
மேற்கோள்கள்
பகுப்பு:வட்டங்கள் பற்றிய தேற்றங்கள்
ஐடியோ
ஐடியோ ஒரு வடிவமைப்பு, புத்தாக்கம் தொடர்பாக அறிவுரையும் சேவைகளும் வழங்கும் ஒரு நிறுவனம். இந்த நிறுவனம் பொருட்கள், சேவைகள், சூழல்கள், அனுபவங்கள் ஆகியவற்றை வடிவமைக்க உதவி செய்கிறது. இத் துறையில் உலகில் உள்ள சிறந்த நிறுவனங்களில் இதுவும் ஒன்று.
பகுப்பு:வடிவமைப்பு நிறுவனங்கள் பகுப்பு:1991 நிறுவனங்கள்
அரப்பேடு ஊராட்சி
அரப்பேடு ஊராட்சி (Arapedu Gram Panchayat), தமிழ்நாட்டின் செங்கல்பட்டு மாவட்டத்தில் உள்ள சித்தாமூர் வட்டாரத்தில் அமைந்துள்ளது. இந்த ஊராட்சி, செய்யூர் சட்டமன்றத் தொகுதிக்கும் காஞ்சிபுரம் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 1084 ஆகும். இவர்களில் பெண்கள் 551 பேரும் ஆண்கள் 533 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:செங்கல்பட்டு மாவட்ட ஊராட்சிகள் பகுப்பு:த. இ. க. ஊராட்சித் திட்டம்
வனயுத்தம்
வனயுத்தம் 2013 ஆம் ஆண்டு வெளிவந்த தமிழ்த் திரைப்படமாகும். இத்திரைப்படம் சத்தியமங்கலம் காட்டுப்பகுதியில் வாழ்ந்த சந்தனக்கடத்தல் வீரப்பனின் வாழ்க்கையையும், எப்படி கொல்லப்பட்டார் என்பதனையும் கதைக்களமாகக் கொண்ட படமாகும். இத்திரைப்படத்தில் அர்ஜூன், கிஷோர், விஜயலட்சுமி ஆகியோர் முக்கிய வேடங்களில் நடித்துள்ளனர். இப்படத்தினை குப்பி, காவலர் குடியிருப்பு ஆகிய திரைப்படங்களை இயக்கிய ஏ. எம். ஆர். ரமேஷ் இயக்கியுள்ளார்.
வெளியிணைப்புகள்
பகுப்பு:2013 தமிழ்த் திரைப்படங்கள்
தொலைக் கட்டுப்படுத்தி
தொலைக் கட்டுப்படுத்தி அல்லது தொலை இயக்கி (ஆங்கிலம்: Remote Control) எனப்படுவது தொலைக்காட்சிப் பெட்டி, குறுவட்டு இயக்கி போன்ற இலத்திரனியற் சாதனங்களைக் குறுகிய தூரத்திலிருந்து கட்டுப்படுத்துவதற்குப் பயன்படுத்தப்படும் இலத்திரனியற் சாதனமாகும். தொலைக் கட்டுப்படுத்தியிலிருந்து சமிக்ஞைகள் செங்கீழ்க் கதிர்கள் மூலம் அனுப்பப்படுகின்றன. இன்றைய காலத்தில் திறக்கற்றை, குரலாளுகை என்பனவற்றின் மூலமும் சமிக்ஞைகள் அனுப்பப்படுகின்றன.
தொலைக்காட்சிக்கானது
தொலைக்காட்சியைக் கட்டுப்படுத்துவதற்கான முதல் தொலைக் கட்டுப்படுத்தி 1950ஆம் ஆண்டு கண்டுபிடிக்கப்பட்டது. அது தொலைக்காட்சியுடன் ஒரு வடம் மூலம் இணைக்கப்பட்டது. ஒரு கம்பியில்லாத் தொலைக் கட்டுப்படுத்தி 1955இல் உருவாக்கப்பட்டது. அது சூரிய மின்கலத்துக்கு ஒளியைப் பாய்ச்சுவதனூடாகச் செயற்பட்டது. ஆனால் அதனைப் பெறும் கருவியால் தொலைக் கட்டுப்படுத்தி மூலம் வழங்கப்படும் ஒளியையும் ஏனைய ஒளி முதல்களிலிருந்து வரும் ஒளியையும் வேறுபடுத்த முடியாமல் போய் விட்டது. பின்னர், மீயொலியைப் பயன்படுத்திச் சமிக்ஞைகளை அனுப்பும் செனித் ஸ்பேஸ் கொமாண்ட் என்ற தொலைக் கட்டுப்படுத்தி 1956இல் உருவாக்கப்பட்டது.
அலைபேசி வழியாக
கணினிகளைக் கட்டுப்படுத்துவதற்காக ஐ. ஓ. எசு.வில் ஐடியூன்ஸ் தொலைக் கட்டுப்படுத்தி, சோனி எரிக்சனில் தொலைக் கட்டுப்படுத்தி போன்ற மென்பொருட்கள் வழங்கப்பட்டுள்ளன. இந்த மென்பொருள்கள் திறக்கற்றை மூலமாகச் சமிக்ஞைகளை அனுப்புகின்றன. இவ்வாறான மென்பொருட்கள் மூலம் கணினியைத் தொலைவிலிருந்தே இயக்கலாம். தொலைக் கட்டுப்படுத்தி மென்பொருளின் மூலம் கணினியில் மேசையகம், ஊடக இயக்கி, மின்னணு நிகழ்த்துகை மென்பொருள் என்பனவற்றைக் கட்டுப்படுத்த முடியும்.
மருத்துவத் துறையில்
மருத்துவர்கள் தொலைவிலிருந்தே சத்திர சிகிச்சை செய்ய தொலைக் கட்டுப்படுத்தி உதவுகிறது இங்கிலாந்தில் உள்ள சிலன் பீல்டு என்ற மருத்துவமனையில் தொலைக் கட்டுப்படுத்தியைப் பயன்படுத்தி முதன்முதலில் 70 வயதான கென்னத்து குராக்கர் என்பவருக்குத் தொலைவிலிருந்தே சத்திரசிகிச்சை செய்யப்பட்டது.
மேற்கோள்கள்
பகுப்பு:கருவிகள்
ஆரூர் தமிழ்நாடன்
ஆரூர் தமிழ்நாடன் என்பவர் இந்தியாவின் தமிழ்நாட்டின் ஒரு இலக்கியவாதி ஆவார். இவர் மரபுக் கவிதை, புதுக்கவிதை என இரண்டையும் எழுதுபவர்.
கவிதைகள், கட்டுரைகள், சிறுகதைகள், புதினங்கள் என பல்வேறு இலக்கியப் படைப்புகளை படைத்துவரும் இவர், திரைப்படப் பாடல்களும் எழுதிவருகிறார். பல கவியரங்குகளையும், பட்டிமன்ற, வழக்காடு மன்றங்களையும் தலைமையேற்று நடத்தியிருக்கிறார். இவரது இயற்பெயர் சு. ரா. மோகன் என்பதாகும். பூண்டி புட்பம் கல்லூரியில் தமிழ் இலக்கியம் பயின்றவர்.
பணி :
தமிழகத்தின் பிரபல புலனாய்வு இதழான நக்கீரன் இதழின் தலைமைத் துணை ஆசிரியராகவும், இனிய உதயம் இலக்கியத் திங்களிதழின் இணை ஆசிரியராகவும் பணியாற்றி வருகிறார்.
சர்ச்சைகள்
தமிழ்த் திரைப்படமான எந்திரன் திரைப்படத்தின் கதை தன்னுடையது என்று உரிமை கோரி ஆரூர் தமிழ்நாடன் சென்னை உயர் நீதிமன்றத்தில் வழக்குத் தொடர்ந்தார்.
மேற்கோள்கள்
பகுப்பு:தமிழ் எழுத்தாளர்கள் பகுப்பு:துப்புரவு முடிந்த திருவாரூர் மாவட்ட ஆசிரியர்கள் தொடங்கிய கட்டுரைகள் பகுப்பு:தமிழ்த் திரைப்படப் பாடலாசிரியர்கள் பகுப்பு:தமிழ்க் கவிஞர்கள் பகுப்பு:தமிழகக் கவிஞர்கள் பகுப்பு:திருவாரூர் மாவட்ட நபர்கள்
சிறீ வெங்கடேசுவரா உயர் தொழில்நுட்ப பொறியியல் கல்லூரி
வழங்கப்படும் பாடங்கள்
இக்கல்லூரியானது மூன்று இளநிலை பொறியியல் படிப்பு (பி.இ) மற்றும் ஒரு இளநிலை தொழில்நுட்ப படிப்பு (பி.டெக்) போன்றவற்றை கோவை அண்ணா பல்கலைக்கழக அங்கிகாரத்துடன் வழங்குகிறது.
இளநிலை பாடங்கள்
பி.இ
பி.டெக்
முதுநிலை படிப்புகள்
எம்.இ
சேர்க்கை நடைமுறை
இளங்கலை மாணவர்கள் தங்கள் 12 ஆம் வகுப்பு (உயர்நிலை பள்ளி) மதிப்பெண்களின் அடிப்படையில் சேர்க்கப்படுகிறார்கள். சேர்க்கையானது தமிழக அரசின் விதிமுறைகளின்படி மாநில அரசு ஆலோசனை மற்றும் நடைமுறைகள் மூலம் செய்யப்படுகிறது.
வெளி இணைப்புகள்
பகுப்பு:ஈரோடு மாவட்ட பல்கலைக்கழகங்களும் கல்லூரிகளும் பகுப்பு:அண்ணா பல்கலைக்கழக இணைவுக்கல்லூரிகள் பகுப்பு:தமிழ்நாட்டு பொறியியல் கல்லூரிகள்
பிவிசாகு
பிவிசாகு என்பது, அசாம் மாநிலத்தில் வாழும் பழங்குடியினரான போடோ மக்களிடையே மிகவும் பிரபலமான பருவகால திருவிழாக்களில் ஒன்றாகும். இது ஆண்டுதோறும் ஏப்ரல் 14 ஆம் தேதி தொடங்கி ஒரு வாரம் வரை கொண்டாடப்படும். இதே திருவிழா  பஞ்சாபில் பைசாக் என்றும், பிற அசாமிய பழங்குடி மக்களால் பிஹு என்றும் கொண்டாடப்படுகிறது, ஆனால் போடோக்கள் இந்த பிரபலமான திருவிழாவை பிவிசாகு (புத்தாண்டின் ஆரம்பம்) என்று அழைக்கிறார்கள். ஏனெனில் பிவிசாகு என்பது ஒரு போரோ வார்த்தையாகும், இது பிவிசா என்ற வார்த்தைக்கு ஆண்டு அல்லது வயது என்றும்,அகு என்ற வார்த்தைக்கு ஆரம்பம் அல்லது தொடக்கம் என்பது அர்த்தமாகும். பிற விழாக்களில் இருந்து போரோ சமூகத்தின் பிவிசாகுவை தனித்துவமாக்குவது அது கொண்டாடப்படும் விதம் தான்.
பிவிசாகுவின் தனித்துவம்
பிவிசாகு பண்டிகைகளின் சிறப்பியல்புகளை பின்வருமாறு வகைப்படுத்தலாம்:
பிவிசாகு, கச்சாரி பழங்குடிகளால் விவரிக்கப்பட்டபடி ஏழு நாட்களாக கொண்டாடப்படுகிறது. ஒவ்வொரு நாளும் ஒவ்வொரு காரணங்களுக்காக கொண்டாடப்படுகிறது.
தாங்கள் வசிக்கும் வீடுகளை சுத்தம் செய்தல், கால்நடைகளுக்கு நன்றி கூறும் சடங்குகள்,கடவுளுக்கான பாத்தோ  வழிபாடு மற்றும் அவர்களின் மூதாதையர்களுக்கு படையல்  புதிய சுத்தமான மற்றும் வண்ணமயமான பாரம்பரிய ஆடைகள் அணிந்துகொள்ளுதல், உறவினர்கள், நண்பர்களை வீடுகளுக்கு அழைத்தல் அல்லது அவர்களின் வீடுகளுக்கு செல்லுதல், பரிசுகளை வழங்குதல் போன்றவை இந்த பழங்குடி  திருவிழாவின் சடங்கு முறைகளாகும்.
இசை மற்றும் நடனம்
மகிழ்ச்சியாக கொண்டாடுதல் என்பதே இந்த போடோ திருவிழாவின் முக்கியமான அம்சமாகும். அதற்க்கு அவர்களின் நாட்டுப்புற இசை மற்றும் நடனம் வழிசெய்கிறது.சிபுங் எனப்படும் குழலிசை கருவிகளும், (புல்லாங்குழல்), காம் எனப்படும் மத்தள இசைக்கருவிகளை மட்டுமல்லாது, நான்கு சரங்கள் கொண்ட பிடில் அல்லது செர்ஜா  கருவிகள் கொண்டு இசையமைத்து  தர்கா எனப்படும் பிளவுபட்ட மூங்கில் துண்டால் கொட்டுகளை அடித்துக்கொண்டும் பாடல்களைப் பாடிக்கொண்டே இளைஞர்களும் இளைஞிகளும் நடனமாடுவார்கள். கோங்கோனா எனப்படும் வீணைகளையும், ஜோத்தா எனப்படும் சிலம்பல்களையும் இளம்பெண்கள் இசைப்பார்கள்.
ஓரிகன் பல்கலைக்கழகம்
ஓரிகன் பல்கலைக்கழகம் (University of Oregon), ஐக்கிய அமெரிக்காவின் ஓரிகன் மாநிலத்தில் அரசு சார்பு பல்கலைக்கழகமாகும். இந்த பல்கலைக்கழகம் 1876 ல் நிறுவப்பட்டது. கார்னேஜி அறக்கட்டளை ஓரிகன் பல்கலைக்கழகத்தை 1 அடுக்கு 1 RU / VH (மிக உயர்ந்த ஆராய்ச்சி செயல்பாடுகள்) கொண்ட பல்கலைக்கழகம் என வகைப்படுத்துகிறது.
வெளி இணைப்புக்கள்
பகுப்பு:ஐக்கிய அமெரிக்கப் பல்கலைக்கழகங்கள்
சன்லைட் அறக்கட்டளை
சன்லைட் அறக்கட்டளை (Sunlight Foundation) என்பது ஒரு இலாப நோக்கமற்ற கல்வி நிறுவனம். இது 2006 ஆம் ஆண்டு, ஐக்கிய அமெரிக்க சட்டமன்றத்தில் வெளிப்பாட்டுத் தன்மையை கூட்டும் நோக்குடம் தொடங்கப்பட்டது. இது அரசாங்கத்தில் பொது மக்கள் ஈடுபாட்டை ஊக்குவிக்கிறது. இந்த நிறுவனம் அரசைக் கண்காணிப்பதற்கு, அரசுடன் ஊடாடுவதற்கு, அரசு பற்றிய தகவல்களைப் பகிர்வதற்காக என பல நுட்ப திட்டங்களை நிறைவேற்றி வருகிறது.
பிஷ்ஹாக் அருவி
பிஷ்ஹாக் நீர்வீழ்ச்சி அமெரிக்க மாநிலம் ஒரிகனின் க்ளாட்சோப் நாட்டில் உள்ள ஃபிஷ்ஹாக் க்ரீக் வழியாக அமைந்துள்ள ஒரு நீர்வீழ்ச்சி ஆகும்., இது 72 அடியுள்ள ஒரு பரந்த அடுக்கு நீா்வீழ்ச்சி. இது லீ வுடென் ஃபிஷ்ஹாக் நீர்வீழ்ச்சியின் பாதை மற்றும் பொழுதுபோக்கு தளத்தின் மைய ஈர்ப்பு ஆகும். இந்நீர்வீழ்ச்சி ஜுவல்லின் மெடோஸ் வனவிலங்கு  பகுதியிலிருந்து. ஒரு மைல் துாரம் அமைந்துள்ளது. இப்பகுதி நெடுஞ்சாலை உள்ள ஜியெல் மற்றும் அஸ்டோரியாவிற்கும் 202 இடையே அமைந்துள்ளது.ஃபிஷ்ஹாக் நீர்வீழ்ச்சி ஓடுகின்ற அமைப்பானது அடுக்கப்பட்ட பேஸ்வால்ட் பத்திகள் போல ஒரு தடுப்பரணை உருவாக்குகிறது. இது கொலம்பியா ரிவர்ஸ் பாஸால்ட் போல ஒரே மாதிரியான அமைப்பு ஆகும். அது ஒரு பேஸ்வால்ட் பகுதியின் ஒரு பகுதியாக, மற்றும் ஓட்டர் பாறை மற்றும் ஹக் பாயிண்ட், போல அமைந்துள்ளது. கிழக்கு ஓரிகான் மற்றும் வாஷிங்டனில் இருந்து கிட்டத்தட்ட 300 மைல்களுக்கு அப்பால் பூமியின் மிக நீண்ட வரிசையில் இந் நீாிவீழ்ச்சி அமைந்துள்ளது. .
மேற்கோள்
பகுப்பு:ஐக்கிய அமெரிக்க அருவிகள்
ஆதித்த கரிகாலன்
ஆதித்த கரிகாலன் சோழரது புகழ் பெற்ற மன்னருள் ஒருவனான முதலாம் இராசராசனின் தமையனும் சுந்தர சோழரின், வானவன் மாதேவி மகனுமாவான்.
ஆதித்தன் சிறுவனாய் இருந்த பொழுதே சிங்கம் யானையுடம் போரிடுவதைப் போல், பாண்டிய நாட்டில் சோழர்களின் செல்வாக்கை நிலைநாட்ட செய்த கண்டராதித்தனின் முயற்சிகளைத் தகர்த்து தன்னுரிமையுடன் வாழ்ந்து வந்த வீரபாண்டியனுடன் போரிட்டதாக லெய்டன் பட்டயங்கள் புகழ்கின்றன. புதுக்கோட்டையின் தென் எல்லையில் உள்ள, சேவலி மலைகளுக்குத் தெற்கேயுள்ள, சேவூர்ப்போர்க்களத்தில் ஆதித்த கரிகாலனது வீரம் வெளிப்பட்டதோடு, வீரபாண்டியன் தலைகொண்ட என்று கூறிக்கொள்ளவும் இவனுக்கு வாய்ப்பைக் கொடுத்தது. வீரபாண்டியன் ஆதித்தனால் கொல்லப்பட்டதாகத் திருவாலங்காட்டுப் பட்டயங்கள் கூறுகின்றன.
இரண்டாம் ஆதித்தன் கொலை
குடும்ப வாழ்வில் ஏற்பட்ட பேரிழப்பால், சுந்தரசோழன் தன் இறுதிநாட்களில் மிகவும் பாதிக்கப்பட்டிருந்தான் என்றும் 'பாண்டியன் தலைகொண்ட கரிகாலச்சோழனை' கொலை செய்த குற்றத்திற்காகச் சிலருடைய சொத்துக்களைப் பறிமுதல் செய்து விற்கும் பணியினை மன்னன் கட்டளைப்படி திருவீர நாராயண சதுர்வேத மங்கலச் சபை மேற்கொண்டதாகவும், இராசகேசரி இரண்டாம் ஆண்டு உடையார்குடிக் கல்வெட்டு கூறுகிறது. மேலும் உடையார்குடி கல்வெட்டில் இவ்விளவரசனைக் கொன்றோர் யார் என்பதை உணர்துகிறது. அவர்கள் சோமன், ரவிதாசனான பஞ்சவன் பிரமாதிராஜன்,பரமேசுவரனான இருமுடிச்சோழ பிரமாதிராஜன்,மலையனூரானான ரேவதாசக் கிரமவித்தன் என்பவர்கள். அவர்கள் நால்வரும் உடன்பிறந்தோர் என்பதும் அக்கல்வெட்டில் அறியமுடிகிறது.அவர்களுள் இருவர்,பஞ்சவன் பிரமாதிராஜன் இருமுடி சோழ பிரமாதிராஜன் என்ற உயர் பட்டங்களை பெற்றிருப்பதால் அவர்கள் அரசாங்க பதவியில் இருந்த அந்தணர் என அறியப்படுகிறது. இரண்டாம் ஆதித்தன் ஒரு சதியின் மூலம் கொலை செய்யப்பட்டான் என்பது இந்தக் கல்வெட்டால் தெளிவாகிறது. இந்த இராசகேசரி கல்வெட்டு, சுந்தர சோழனுக்கும், ஆதித்தனின் தம்பியும் உத்தம சோழனுக்குப் பின் பட்டத்திற்கு வந்தவனான இராசராச சோழனுக்கும் பொருந்தும். இரண்டாம் ஆதித்தனின் கல்வெட்டுகள் 5-ம் ஆண்டு வரை கிடைத்திருப்பதாலும், ஆதித்தன் தன் தந்தைக்கு முன்பே ஆட்சி செய்ததாகக் கூற முடியாததாலும் இக்கல்வெட்டு இராசராச சோழனுடையது என்பது தெளிவாகிறது.
உத்தம சோழன் ஆட்சி செலுத்திய பதினாறு ஆண்டுகளில் இரண்டாம் ஆதித்தனைக் கொலை செய்தவர்கள் பழிவாங்கப்படவில்லை என்பது உண்மையே. மகனை இழந்த சுந்தரசோழன், ஒன்று மனம் நொந்து இறந்தான் அல்லது தன் மகனைக் கொன்றவர்களைத் தண்டிக்க இயலாதவாறு செய்யப்பட்ட சூழ்ச்சிகளைக் கண்டு மனம் வருந்தி இறந்தான்.
சூழ்நிலைகளை உற்று நோக்கும் போது உத்தமசோழனுக்கு இந்தக் கொலையில் தொடர்பு இல்லையென்று கூறுவதற்கில்லை. உத்தமசோழனுக்கு, அரியணை ஏற வேண்டும் என்ற ஆசை இருந்தது. மன்னர் பதவி தவிர, அதற்குக் கீழ்ப்பட்ட எப்பதவியையும் அவன் ஏற்க விரும்பவில்லை, அரச குடும்பத்தின் மூத்த கிளை என்று அவன் கருதினான். தன் ஒன்று விட்ட சகோதரனும் அவன் மக்களும் அரியணையைத் தன்னிடமிருந்து பறித்துக் கொண்டதாகக் கருதினான். தனக்கு ஆதரவாக ஆட்களைத்திரட்டி இரண்டாம் ஆதித்தனைக் கொன்று தன்னை இளவரசனாக்குமாறு சுந்தர சோழனை வற்புறுத்தினான். வேறுவழியின்றி சுந்தர சோழன் இதற்கு இசைந்தான். திருவாலங்காட்டுப் பட்டயங்களிலும் உடையார்க்குடிக் கல்வெட்டுகளிலும் காணப்படும் குறிப்புக்களை இணைத்துபார்க்கும் பொழுது இந்த நிகழ்ச்சிகள் உண்மையாக இருக்கக்கூடும் என்பது புலனாகிறது.
திருவாலங்காட்டுச் செப்பேடுகள்,
விண்ணுலகுக்குச் செல்ல வேண்டும் என்ற ஆசையால் ஆதித்தன் மறைந்தான் (காணாமற் போனான்) கலியின் வல்லமையால் ஏற்பட்ட காரிருளைப் போக்க, அருள்மொழிவர்மனை அரசனாகுமாறு அவனுடைய குடிமக்கள் வேண்டினர். ஆனால் க்ஷத்ர தருமத்தை நன்கு அறிந்த அருண்மொழி அரசபதவியை விரும்பவில்லை என்று கூறிவிட்டான். தன்னுடைய சிற்றப்பன் அவ்வரச பதவியை விரும்புவதை உணர்ந்தமையால் தன் சிற்றப்பன் ஆசை தீருமட்டும் அரசனாக இருக்கட்டும் என்று அருண்மொழி அரசபதவியை மறுத்துவிட்டான்.
என்று தெரிவிக்கின்றன.
கல்வெட்டு ஆராய்ச்சியாளர் குடவாயில் பாலசுப்பிரமணியன், "டாக்டர் க. த. திருநாவுக்கரசு அவர்கள் அருண்மொழி ஆய்வுத்தொகுதி எனும் கட்டுரைத் தொகுப்பு நூலொன்றில் உத்தம சோழனுக்கு எந்த விதத்திலும் இக்கொலையில் தொடர்பு இல்லை என்றும் கொலையாளிகளைக் கண்டுபிடிப்பதில் தாமதம் ஏற்பட்டு இராசராசனின் இரண்டாம் ஆட்சியாண்டில்தான் கண்டுபிடிக்க இயன்றது என்றும் கொலையாளிகள் பிராமணர்கள் தாம்" என்றும் பல சான்றுகளின் அடிப்படையில் எழுதியிருப்பதை எடுத்துக்காட்டுகிறார்.
இரண்டாம் ஆதித்தன் பற்றிய வரலாற்று சர்ச்சை
வட ஆற்காடு தென் ஆற்காடு, செங்கற்பட்டு மாவட்டங்களில் கிடைக்கும் கல்வெட்டுகளில் காணப்படும் பார்த்திவேந்திரவர்மன் என்பவன் யார்? என்று தெளிவாக அறிய முடியவில்லை. இவன் பராந்தகனுக்குக் கட்டுப்பட்டிருந்த கங்க மன்னன் இரண்டாம் பிரதிவீபதியே என்று கருத்து நிலவுகிறது. இக்கருத்து பிரதிவீபதி, பார்த்திவேந்திரவர்மன் என்ற இரு பெயர்களுக்கு இடையே இருப்பதாக நம்பப்படும் ஒற்றுமையின் அடிப்படையில் ஏற்பட்டதாகும்.
இரண்டாம் ஆதித்தன் மற்றும் பார்த்திவேந்திரவர்மன் ஆகியோரது கல்வெட்டுக்களை ஆராய்ந்த கிருட்டிணசாத்திரி கீழ்கண்ட முடிவுகளுக்கு வந்துள்ளார்.
"இவ்விரு மன்னருமே, 'பாண்டியன் தலைகொண்ட' அல்லது வீரபாண்டிய தலை கொண்ட பரகேசரிவர்மன் என்ற விருதுகளைப் பெற்றனர். இரண்டாம் பராந்தக சுந்தர சோழ மன்னனுடன் போரிட்ட பாண்டிய மன்னனே இவ்வாறு குறுப்பிடப்படுகிறான். இரண்டாம் ஆதித்தனின் கல்வெட்டுகள் மிகக்குறைவே. தென்பகுதியில் மட்டுமே கிடைக்கும் இக்கல்வெட்டுகள். இவனுடைய 5-ம் ஆட்சி ஆண்டுமுதல் ஏற்பட்டன.
பார்த்திவேந்திர வர்மனின் கல்வெட்டுகள் ஏராளமாகத் தொண்டை மண்டலத்தில் காணப்படுகின்றன. இவை 13-ம் ஆண்டு முதல் ஆனவை. பார்த்திவேந்திர ஆதித்த வர்மன், அரச குடும்பத்தைச் சேர்ந்த இளவரசனாக இருந்து, தொண்டை மண்டலத்தின் பிரதநிதியாக இருந்திருக்கக்கூடும். ஆதித்த கரிகாலனே உண்மையில் அரியணை ஏறியவனாக தோன்றுகிறது."
பாண்டியன் தலைகொண்ட பரகேசரியின் கல்வெட்டுகள் மிகக்குறைவு என்று கூற முடியாது. அதோடு அவை தெற்கே மட்டுமே, அதாவது தொண்டை மண்டலத்திற்கு வெளியே தென்பகுதியில் மட்டுமின்றி, பிற பகுதிகளிலும் கிடைக்கின்றன. பார்த்திவேந்திர வர்மனின் கல்வெட்டுக்கள் ஆதித்தனின் கல்வெட்டுகளிலிருந்து, அவை கிடக்கும் இடங்களைப்பொறுத்து மட்டுமே வேறுபடுகின்றன.
இவனது மூன்றாம் ஆண்டு கல்வெட்டில் பார்த்திவேந்திர ஆதித்த பருமர் என்றும் அழைக்கப்பட்டிருக்கிறான். இவனது பட்டத்தரசியார் உடையார் தேவியார் வில்லவன் மாதேவியார், பெருமானடிகள் தேவியார், தன்மப் பொன்னார் ஆகிய திரைலோக்கிய தேவியார் போன்ற பட்டங்களைப் பெற்றவராவார். கரிகாலக்கண்ணன் எனப் பெயருடையவன், இரண்டாம் ஆதித்தனின் மகனாய் இருக்கலாம், இராசராசனின் கல்வெட்டுக்கள் மூலம் அப்படியொருவன் இருந்ததாய் தெரிகிறது.
எனவே இவன் சோழர் அதிகாரத்திற்கு உட்பட்ட மன்னனாக இராமல், இவனே ஒரு சோழ மன்னனாக இருத்தல் கூடும். ஆதித்தன் என்ற பெயரும் பரகேசரி என்ற விருதும் பெற்ற இம்மன்னனே, ஆதித்த கரிகால பரகேசரி என்பதைத் தெளிவாக்குகிறது. பார்த்திவேந்திர ஆதித்திய வர்மன் என்ற பட்டமும், சில சிறு மாற்றங்களுடன் இவனது கல்வெட்டுக்களில் காணப்படும் இவனது கல்வெட்டுக்களில் காணப்படும் பட்டமும், இவன் பார்த்திவேந்திரவர்மன் என்ற பட்டத்தை ஏற்றதைக்காட்டுகின்றன.
இந்தக் காலத்தின் வரலாற்றைச் சொல்லுமுன் இதுவரை தெரிவித்ததின் முடிவுகள்.
பரந்தூர்க் கல்வெட்டு
அக்கால எழுத்து வடிவங்களுடனான இக்கல்வெட்டின் உண்மையை சந்தேகிப்பதற்கான காரணம் ஒன்றும் இல்லை. 15-ம் ஆண்டு என்று ஒப்புக்கொள்வோமேயானால் இரண்டாம் ஆதித்தனே, பார்த்திவேந்திர வர்மன் என்ற அடிப்படையில் நாம் மேலே கொடுத்திருக்கும் அட்டவணை பெரும் மாற்றத்திற்குள்ளாகும். உத்தமசோழன் வருவதற்கு முன்னும் 15 ஆண்டுகளைக் கணக்கிட இயலாது 13 ஆண்டுகளைக் கணக்கிட்டாலே கால வரையறையை மீறுவதால், சுந்தர சோழன் தன் ஆட்சி தொடக்கத்திலேயே ஆதித்தனையும் உடன் வைத்துக் கொண்டு அவனுடன் ஆட்சிப் பொறுப்புக்களைப் பகிர்ந்து கொண்டான் என்ற கருத்தை ஏற்கச் செய்துள்ளது. அதே சமயம் பரந்தூர்க் கல்வெட்டு மட்டுமே, பார்த்திவேந்திரனுக்கு 13க்கு மேற்பட்ட ஆட்சி ஆண்டைத் தருகிறது. 13ம் ஆண்டைச் சேர்ந்த கல்வெட்டுகள் பல இருந்தாலும் 14ம் ஆண்டுக் கல்வெட்டு ஒன்றேனும் இல்லை. 15-ம் ஆண்டுக் கல்வெட்டு இது ஒன்றே.
எனவே மேலே குறிப்பிட்ட முடிவுக்குத்தான் வர இயலும் பார்த்திவேந்திரந்தான் ஆதித்தன் என்று ஏற்காவிடில், இவ்விருவரிடையே கண்ட பல ஒற்றுமைகளை நாம் அறவே ஒதுக்கிவிட முடியாது. இவ்வொற்றுமைகள் அனைத்துமே எதிர்பாரா வகையில் காணப்படுபவை அல்ல.
ஆகையால் பரந்தூர்க் கல்வெட்டில் காணப்படும் ஆட்சி ஆண்டில் "இ" என்று இரண்டாவது எண் தவறாக பொறிக்கப்பட்டுள்ளது என்ற கருத்தை ஏற்கலாம். 13-ம் ஆட்சி ஆண்டிற்கு மேற்பட்ட வேறு கல்வெட்டுகள் இனிக் கிடைக்கும் வரை, இக்கல்வெட்டை நாம் ஏற்றுக்கொள்ள வேண்டிய தேவை இல்லை. ஆதித்தனும் பார்த்திவேந்திரனும் ஒருவரே என்று ஏற்காவிடில், ஆதித்தனின் வீரபாண்டிய பரகேசரி கல்வெட்டுகளில் மிக அதிகமானது பொ.ஊ. 969 உத்தம சோழன் அரியணையில் அமருவதற்கு முன்பாக இந்த ஐந்தாண்டுகள் என்று நாம் கருத வேண்டும். இந்த அடிப்படையில் ஆதித்தனுடைய ஆட்சி ஏறக்குறைய பொ.ஊ. 964 - 965ல் தொடங்கியிருக்க வேண்டும்.
இதுவே மேலே கொடுக்கப்பட்ட கால அட்டவணைப்படி சுந்தர சோழனின் 8 அல்லது 9 வது ஆண்டாகும். தன் ஆட்சியின் 7-ம் ஆண்டிற்கு முன்பே பாண்டியனுடனான போரில் பெரும் வெற்றி பெற்றான் என்ற விவரமும் இப்போரில் செவ்வூர் என்னுமிடத்தில் நடைபெற்ற தாக்குதலில் சிறுவனான ஆதித்த கரிகாலன் பங்கேற்றான் என்று லெய்டன் கூறுவதிலிருந்து. சுந்தரசோழனின் ஆட்சித் தொடக்கத்திலேயே, ஆதித்தன் துணை அரசனாக விளங்கினான் என்ற கருத்தை வலியுறுத்துகின்றன. ஆயினும் இதை முழுக்க முழுக்க நம்ப முடியாது. ஏனெனில் துணை அரசனாக இல்லாமலேயே ஆதித்தன் இந்தப் போரில் பங்கேற்றிருக்க முடியும்.
மேற்கோள்கள்
பகுப்பு:இடைக்காலச் சோழ அரசர்கள் பகுப்பு:சோழர் பகுப்பு:969 இறப்புகள் பகுப்பு:இந்திய அரசர்கள்
சந்திரஸ்ரீ கஜதீரா
சந்திரஸ்ரீ கஜதீரா  (Chandrasiri Gajadeera, பிறப்பு: பெப்ரவரி 26,  1946),   இலங்கை அரசியல்வாதி. இவர் இலங்கை சனநாயக சோசலிசக் குடியரசின், 7வது நாடாளுமன்றத்திற்கான 2010 பொதுத் தேர்தலில், (சுதந்திர இலங்கையின் 14 வது பொதுத் தேர்தல்) ஐக்கிய மக்கள் சுதந்திர முன்னணி சார்பில் மாத்தறைமாவட்டத்திலிருந்து மக்களால் தெரிவு செய்யப்பட்ட உறுப்பினர். புனருத்தாபனம் மற்றும் சிறைச்சாலை சீர்த்திருத்த அமைச்சர். சுதந்திர இலங்கையின் 10வது நாடாளுமன்றம் (1994), சுதந்திர இலங்கையின் 11வது நாடாளுமன்றம் (2000), சுதந்திர இலங்கையின் 13 வது நாடாளுமன்றம் (2004) ஆகியவற்றிலும் பிரதிநிதியாகத் தெரிவுசெய்யப்பட்டிருந்தார்.
வாழ்க்கைக் குறிப்பு
CD 90, கிரீகோரியஸ் வீதி, கொழும்பு 07 இல் வசிக்கும்  இவர்   பௌத்தமதத்தைச் சேர்ந்தவர், சட்டத்தரணி.
உசாத்துணை
பகுப்பு:இலங்கை அரசியல்வாதிகள் பகுப்பு:இலங்கையின் 10வது நாடாளுமன்ற உறுப்பினர்கள் பகுப்பு:இலங்கையின் 11வது நாடாளுமன்ற உறுப்பினர்கள் பகுப்பு:இலங்கையின் 13வது நாடாளுமன்ற உறுப்பினர்கள் பகுப்பு:இலங்கையின் 14வது நாடாளுமன்ற உறுப்பினர்கள் பகுப்பு:1946 பிறப்புகள் பகுப்பு:வாழும் நபர்கள் பகுப்பு:இலங்கை அமைச்சர்கள் பகுப்பு:இருபதாம் நூற்றாண்டு இலங்கை அரசியல்வாதிகள் பகுப்பு:இருபத்தொராம் நூற்றாண்டு இலங்கை அரசியல்வாதிகள்
ஆனந்தன் (திரைப்படம்)
ஆனந்தன் (அல்லது அக்னி புராண மகிமை) ஒரு இந்திய தமிழ்த் திரைப்படமாகும். 1942 ஆம் ஆண்டு வெளியான இத்திரைப்படத்தை எஸ். டி. எஸ். யோகி தயாரித்து இயக்கியிருந்தார். எம். வி. மணி, எஸ். டி. ஆர். சந்திரன், பி. சரஸ்வதி, கிருஷ்ணகாந்த், கே. வி. ஜீவா ஆகியோர் முக்கிய பாத்திரங்களில் நடித்தனர்.
திரைக்கதை
இந்தக் கதை சுமார் 2000 ஆண்டுகளுக்கு முன் நடைபெற்றது. வசந்த மகாராஜா ஒரு நாட்டின் அரசர். ஆட்சியை நடைமுறைப்படுத்தும் அதிகாரியாக அவரது இராஜகுரு இருக்கிறார். இந்த இராஜகுரு ஒரு தீயவன். நாட்டிலே ஆனந்தன் என்ற ஒரு மதகுரு இருக்கிறார். இந்த மதகுருவை மயக்கும்படி அரண்மனை நாட்டியக்காரி மோகினியை இராஜகுரு அனுப்புகிறார். ஆனால் மோகனா ஆனந்தனின் பக்தை ஆகிறாள். இதனால் ஆத்திரமுற்ற இராஜகுரு, ஆனந்தனை நிஷ்டை நிலைக்குக் கொண்டு போய் அவனது உடலை அசைவற்றதாக ஆக்கிவிடுகிறார். பின்னர், அசைவற்ற ஆனந்தனின் உடலை எடுத்துச் சென்று படுக்கையில் தூங்கிக் கொண்டிருக்கும் மகாராணிக்குப் பக்கத்தில் வைத்து விடுகிறார். மதகுருவும் மகாராணியும் ஒரே கட்டிலில் படுத்திருப்பதை மகாராஜா பார்த்துவிடுகிறார். அவர்கள் இருவரையும் உயிருடன் எரித்துக் கொல்லும்படி கட்டளையிடுகிறார். ஆனந்தன் தன் இரு கண்களையும் தோண்டியெடுத்து மோகினியிடம் கொடுக்கிறான். ஆனால் அக்கண்கள் நழுவிச் சென்று கைலாசத்திலே சிவபெருமானைச் சென்றடைகின்றன. நிலைமையை அறிந்த சிவன், பார்வதியுடன் வந்து ஆனந்தனையும் மகாராணியையும் காப்பாற்றுகிறார். அரசன் புத்தி தெளிந்து இறைவனிடம் மன்னிப்பு கேட்கிறான். இராஜகுரு தான் செய்த கொடிய செயல்களுக்குத் தண்டனையாகக் கண்பார்வையை இழக்கிறார்.
ஆத்மாபிரித்தாந்தா
ஆத்மாபிரித்தாந்தா (Atmabrittanta) என்பது மக்களாட்சி முறையில் தேர்ந்தெடுக்கப்பட்ட நேபாள நாட்டின் முதலாவது பிரதம மந்திரியான விசுவேசுவர பிரசாத் கொய்ராலாவின் தன்வரலாற்று நூலாகும். ஒரு முக்கிய அரசியல் பிரமுகரின் தன்வரலாற்று நூலாகவும் அவருடைய வாழ்க்கை நினைவுகளைக் கொண்ட நூலாகவும் இது பார்க்கப்படுகிறது. கொய்ராலா இந்தியாவில் தனது ஆரம்பகால வாழ்க்கை, தனது அரசியல் வாழ்க்கையின் வளர்ச்சி மற்றும் நேபாளி காங்கிரசு தேசியக் கட்சி உருவாக்கம் இராணா வம்சத்திற்கு எதிரான ஆயுதப் புரட்சி, நேபாளத்தின் ஆரம்பகால அரசாங்கங்களுடனான ஈடுபாடு, முடியாட்சிக்கு எதிரான போராட்டங்கள் மற்றும் அவரது சிறை வாழ்க்கை போன்றாற்றை இந்நூலில் பதிவுசெய்துள்ளார். .
மேற்கோள்கள்
பகுப்பு:நேபாளம் பகுப்பு:நேபாள நபர்கள்
கீழக்கரையில் இஸ்லாம்
கீழக்கரை முஸ்லிம்கள் ( Moors of Kilakarai  ) ஒரு தமிழ் முஸ்லீம் சமூகமாகும். இவர்கள் கீழக்கரையில் மிகப்பெரிய இனக்குழுவாக உள்ளனர், நகரின் மொத்த மக்கட்தொகையில் 80% இவர்கள் ஆகும். கீழக்கரை முஸ்ஸீம்கள் மரக்காயர்கள். அவர்கள் முக்கியமாக இஸ்லாத்தை பின்பற்றுபவர்கள், இவர்கள் 8 முதல் 15 ஆம் நூற்றாண்டு காலகட்டத்தில் கீழக்கரையில் குடியேறிய அரேபியா மற்றும் யேமனில் இருந்து வந்த அரபு வர்த்தகர்களின் வம்சாவளியினர் ஆவர். இவர்கள் முதன்மையாக கடலோர வர்த்தகம் மற்றும் விவசாய சமூகங்களாக வாழ்ந்து, இஸ்லாமிய கலாச்சார பாரம்பரியத்தை பாதுகாத்து, பல தெற்காசிய பழக்கவழக்கங்களை பின்பற்றினர். இலங்கையில் போர்த்துகீசியம் குடியேற்றம் நிகழ்ந்த காலகட்டத்தில், இலங்கைச் சோனகர் களில் சிறிய எண்ணிக்கை யிலானவர்கள் போர்த்துக்கேயரின் துன்புறுத்தலால் அவதிக்குள்ளாகி கீழக்கரை யில் குடியேறினர்.
மொழி
ஆரம்பகால வணிகர்களால் கொண்டுவரப்பட்ட அரபு மொழி பேசப்படுவதில்லை, இருப்பினும் பல அரபு சொற்களும் சொற்றொடர்களும் இன்னும் பொதுவாகப் பயன்படுத்தப்படுகின்றது. அண்மைக்காலம் வரை, மூர்கள் அர்வியை மொழியை பயன்படுத்தினர், அதுவும் தற்போது வழக்கில் இல்லை. மூர்கள் இப்போது அரபு மொழியின் தாக்கத்துடன் கூடிய தமிழை தங்கள் முதன்மை மொழியாக பயன்படுத்துகின்றனர். கீழக்கரை மூர்கள் பேசும் பல அரபு வார்த்தைகள் தமிழ் வடிவத்தில் உள்ளன. எடுத்துக்காட்டாக, தமிழிற்கு பதிலாக அரபியில் வாழ்த்துக்கள் மற்றும் ஆசீர்வாதங்கள் பரிமாறப்படுகின்றன, அதாவது சந்தியும் சமதானமும் என்பற்கு பதிலாக அஸ்ஸலாமு அலைகும், நன்றிக்கு பதிலாக ஜஸாகல்லாஹ் மற்றும் கிண்ணம் / கோப்பைக்கு பிஞ்சன் / பின்ஜன் என்கிறனர். கீழக்கரை மூர்கள் மற்றும் இன்னும் சில தமிழ் முஸ்லிம் சமூகங்களில் மூத்த சகோதரிக்கு லாத்தா, மூத்த சகோதரருக்கு காக்கா, தாய்க்கு உம்மா மற்றும் தந்தைக்கு வாப்பா போன்ற சொற்களும் பயன்பாட்டில் உள்ளன. மொட்டை மாடிக்கு மட்டப்பா போன்றவை சிங்களத்திலிருந்து பெறப்பட்ட சொற்களாகும். புறநானூற்று‌ காலத்து சொற்களான குழம்பு என்பதற்கு ஆணம் மற்றும் ரசம் என்பதற்கு புளியாணம் போன்ற பல சொற்கள் வழக்கில் உள்ளது.
குறிப்புகள்
பகுப்பு:தமிழ் முசுலிம்கள்
சிறீ அங்காளம்மன் பொறியியல் மற்றும் தொழில்நுட்பக் கல்லூரி
சிறீ அங்களம்மன் பொறியியல் மற்றும் தொழில்நுட்பக் கல்லூரி (Shri Angalamman College of Engineering and Technology) என்பது இந்தியாவின், தமிழ்நாட்டின், திருச்சிராப்பள்ளி நகரில் அமைந்துள்ள ஒரு கல்லூரி ஆகும். இது இளநிலை பொறியியல் மற்றும் தொழில்நுட்ப படிப்புகளை வழங்குகிறது. இந்த கல்லூரி அண்ணா பல்கலைக்கழகத்துடன் இணைக்கப்பட்டுள்ளது மற்றும் ஐஎஸ்ஓ 9001-2000 சான்றிதழ் பெற்றது.
<sup class="noprint Inline-Template Template-Fact" data-ve-ignore="true">[ <span title="This claim needs references to reliable sources. (December 2009)">மேற்கோள் தேவை  ]
வெளி இணைப்புகள்
பகுப்பு:அண்ணா பல்கலைக்கழக இணைவுக்கல்லூரிகள் பகுப்பு:தமிழ்நாட்டு பொறியியல் கல்லூரிகள் பகுப்பு:திருச்சிராப்பள்ளி மாவட்ட பல்கலைக்கழகங்களும் கல்லூரிகளும்
டிரின்டேடும் மார்ட்டிம் வாசும்
டிரின்டேடும் மார்ட்டிம் வாசும்  (Trindade and Martim Vaz)அத்திலாந்திக்குப் பெருங்கடலின் தென்பகுதியில் அமைந்துள்ள ஓர் தீவுக்கூட்டம் ஆகும். இது தெற்கு பிரேசிலின் இசுபிரிட்டோ சான்டோ மாநிலத்தைச் சேர்ந்தது. இத்தீவுக்கூட்டத்தின் மொத்தப் பரப்பளவு 10.4 கிமீ² (4.0 ச மை) ஆகவும் மக்கள்தொகை  32 (பிரேசிலிய கடற்படையினர்) ஆகவும் உள்ளது. இந்தத் தீவுக்கூட்டத்தில் ஐந்து தீவுகளும் பல பாறைத்திட்டுகளும் உள்ளன. 10.1 கிமீ² (3.9 ச மை) பரப்பளவுள்ள டிரின்டேடு மிகப்பெரிய தீவாகும். இதற்கு கிழக்கே 49 கிமீ (30 மைல்கள்) தொலைவில் 0.3 கிமீ² (30 எக்டேர்கள்) பரப்பளவுள்ள சிறிய மார்ட்டிம் தீவு உள்ளது.
இந்த தீவுகள் எரிமலையிலிருந்து உருவானவை;மிகவும் கரடுமுரடான நிலப்பரப்பைக் கொண்டவை. தென் டிரின்டேடைத் தவிர பெரும்பாலும் வெற்றிடமாகக் காணப்படுகிறது. இந்தத் தீவுகளை 1502இல் போர்த்துக்கேய தேடலாய்வாளர் எசுடேவாயோ ட காமா கண்டறிந்தார். 1890 முதல் 1896 வரை இதனை ஐக்கிய இராச்சியம் கைப்பற்றியிருந்தது; பின்னர் பிரேசிலுடன் ஏற்பட்ட உடன்பாடு காரணமாக திருப்பியளிக்கப்பட்டது. பிரித்தானியர்கள் கையகப்படுத்திய காலத்தில் இது "தெற்கு டிரினிடாடு" என அழைக்கப்பட்டு வந்தது.
வல்லபாச்சார்யா
வல்லபாச்சாரியார் (Vallabhacharya, 1479 – 1531 இந்து மெய்யியலாளர். இவர் காசியில் பிறந்தார். தென்னிந்தியாவிற்கு குடிபெயர்ந்து பெற்றோருடன் வாழ்ந்தார். தம் இளம் வயதிலேயே கற்றுத் தேர்ந்தார். புண்ணியத் தலங்களுக்கு சென்றார். இல்வாழ்வில் ஈடுபட்டு இரு புதல்வர்களைப் பெற்றார். வடமொழியிலும், பிரிஜ் மொழியிலும் நூல்களை எழுதினார். இவரது கோட்பாடு சுத்த அத்வைதக் கோட்பாடு ஆகும். இதனை தூய ஒரு பொருள் கோட்பாடு என்பர். கிருஷ்ணனே உயர்ந்த பிரம்மம், ஆத்மாவிற்கும் பரமாத்மாவிற்கும் வேறுபாடில்லை. பக்தியின் மூலம் முக்தி அடைந்து பரமாத்மாவுடன் ஆத்மா கலந்து கொள்ளலாம் என்பது இவரது கோட்பாடு.
மேற்கோள்கள்
பகுப்பு:இந்திய மெய்யியலாளர்கள் பகுப்பு:1479 பிறப்புகள் பகுப்பு:1531 இறப்புகள் பகுப்பு:வைணவ அடியார்கள் பகுப்பு:இந்து சமயப் பெரியார்கள் பகுப்பு:பக்தி இயக்கம்
டிரின்டேடும் மார்ட்டிம் வாசும்
மேற்சான்றுகள்
பகுப்பு:பிரேசிலின் தீவுகள் பகுப்பு:அத்திலாந்திக்குப் பெருங்கடல் தீவுகள் பகுப்பு:எரிமலைத் தீவுகள்
அம்மணம்பாக்கம் ஊராட்சி, காஞ்சிபுரம்
அம்மணம்பாக்கம் ஊராட்சி (Ammanambakkam Gram Panchayat), தமிழ்நாட்டின் காஞ்சிபுரம் மாவட்டத்தில் உள்ள சித்தாமூர் வட்டாரத்தில் அமைந்துள்ளது. இந்த ஊராட்சி, செய்யூர் சட்டமன்றத் தொகுதிக்கும் காஞ்சிபுரம் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 820 ஆகும். இவர்களில் பெண்கள் 421 பேரும் ஆண்கள் 399 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:காஞ்சிபுரம் மாவட்ட ஊராட்சிகள் பகுப்பு:த. இ. க. ஊராட்சித் திட்டம்
நிறவெப்பநிலை
நிறவெப்பநிலை (color temperature) என்பது கட்புலனாகும் ஒளியின் ஒரு பண்பு ஆகும். இது ஒளி அமைப்பு, ஒளிப்படப்பிடிப்பு, ஒளிநாடா, வெளியீடு, உற்பத்தி, வான இயற்பியல், பிற துறைகளில் முக்கியமான பயன்பாடுகளை கொண்டுள்ளது. ஒரு ஒளி மூலத்தின் நிறவெப்பநிலை என்பது ஒளி மூலத்தினை ஒத்த சாயலில் ஒளி வீசும் ஒரு இலட்சிய கரும்பொருள் கதிர்த்தியின் வெப்பநிலை ஆகும். நிறவெப்பநிலை வழக்கமாக தனிவெப்பநிலையின் அலகான கெல்வினால் குறிப்பிட்டப்படும். அலகு குறியீடு K யை கொண்டிருக்கும்.
குறைந்த நிறவெப்பநிலைகள் (2,700-3,000 K) சூடான நிறங்கள் (மஞ்சள் கலந்த வெள்ளையிலிருந்து சிவப்பு வரையான நிறங்கள்) என்றும் 5,000 K இற்கு மேற்பட்ட நிறவெப்பநிலைகள், குளிர் நிறங்கள் (நீலங்கலந்த வெள்ளை) என்றும் அழைக்கப்படுகின்றன.
வெவ்வேறு ஒளியமைப்பை வகைப்படுத்தல்
ஒர் இலட்சிய கரும்பொருளில் இருந்து வெளியாகும் மின்காந்த கதிர்வீச்சின் நிறவெப்பநிலை கெல்வினில் அதன் மேற்பரப்பு வெப்பநிலை என வரையறுக்கப்படுகிறது, அல்லது மாற்றாக நுண் தலைகீழ் கெல்வின் (Mired) இல் கணிக்கலாம். இது ஒளி மூலங்களை ஒப்பிடுவதற்கான ஓர் நியம வரையறையை வழங்குகிறது.
புளோரசண்டு விளக்குகள் போன்ற பல பிற ஒளி மூலங்கள், முதன்மையாக வெப்ப கதிர்வீச்சு தவிர்ந்த பிற செயன்முறைகள் மூலமாகவே ஒளியை உமிழ்கின்றன. இந்த உமிழப்படும் கதிர்வீச்சு ஒரு கரும்பொருள்-நிறமாலை வடிவில் அமையாது. இந்த மூலங்கள் ஒரு தொடர்புடைய நிறவெப்பநிலை (சிசிடி) என வழங்கப்படும். சிசிடி எனபது மனித நிற புலனுணர்வு மிக நெருக்கமாக விளக்கில் இருந்து வரும் ஒளிக்கு பொருந்தும் ஒரு கரும்பொருள் கதிர்த்தி நிறவெப்பநிலை ஆகும். அத்தகைய ஒரு தோராய மதிப்பீடு இழை மின்விளக்கின் ஒளிக்கு தேவையில்லை ஏனென்றால் இழை மின்விளக்கின் சிசிடி எளிதாக ஒர் கரும்பொருள் கதிர்த்தி வெப்பநிலையுடன் ஒப்பிடுகையில் மாற்றமின்றி உள்ளது.
சூரியன்
சூரியன் வானில் கடக்கும்பொழுது, அது அதன் நிலையை பொறுத்து, சிவப்பு, ஆரஞ்சு, மஞ்சள் அல்லது வெள்ளை நிறத்தில் தோன்றலாம். ஒரு நாளில் சூரியனின் நிறம் மாற்றமடைதல் முக்கியமாக ஒளிச்சிதறலின் விளைவினால் ஆகும், கரும்பொருளின் கதிர்வீச்சில் ஏற்படும் மாற்றங்களால் அல்ல. வானம் நீல நிறமாக தோன்றுவது வளிமண்டலத்தில் சூரிய ஒளியின் ரேலி சிதறல் காரணமாக ஏற்படுகிறது  இது சிவப்பு ஒளியை விட நீல ஒளி அதிகமாக   சிதறுவதால் ஏற்படுகிறது. பகலொளியானது நிறவெப்பநிலை 6,500 K (D65 பார்க்கும் தரநிலை) அல்லது 5,500 K (பகல்-சீரான புகைப்பட சுருள் தரநிலை) உடைய கரும்பொருளை ஒத்த நிறமாலையை கொண்டுள்ளது.
கரும்பொருள் கோட்பாட்டின் அடிப்படையில் நிறங்களில் சிவப்பு குளிர்ந்த, குறைவான வெப்பநிலைகளில் ஏற்படும் போது நீலம் உயர் வெப்பநிலையில் ஏற்படுகிறது. இது "சிவப்பு" "சூடான", மற்றும் "நீலம்" "குளிர்மையான" நிறங்கள் எனும் கலாச்சார கோட்பாடுகளிற்கு முரணானவை.
ஒளியமைப்பு
கட்டடங்களின் உட்புறங்களிற்கான ஒளியமைப்பில் ஒளிர்வின் நிறவெப்பநிலையை கணக்கிலெடுத்தல் முக்கியமானது. எடுத்துக்காட்டாக வெப்பமான (அதாவது குறைந்த நிறவெப்பநிலை) ஒளி ஓய்வெடுப்பதனை ஊக்குவிக்க பொது இடங்களில் பயன்படுத்தப்படுகையில் குளிர்மையான (அதாவது உயர் நிறவெப்பநிலை) ஒளி அலுவலகங்களில் கவனத்தை மேம்படுத்தப் பயன்படுத்தப்படுகிறது.
புற இணைப்புகள்
பகுப்பு:ஒளியமைப்பு பகுப்பு:இயற்பியல் பகுப்பு:ஒளிப்பட நுட்பங்கள்
திறந்த-வெளி சிகிச்சை
திறந்த-வெளி சிகிச்சை (Open-air treatment) என்பது புதிய காற்றையும் சூரிய ஒளி வீச்சையும் நோயாற்றுவதற்கு பயன்படுத்திக் கொள்ளும் சிகிச்சை முறையாகும். ஒரு மருத்துவமனை அல்லது சுகாதார நிலையத்தில், காற்றோட்டமான, சூரிய ஒளி வீச்சுள்ள அறையில் நல்ல காற்றோட்டத்தை உறுதி செய்வதன் மூலம் அல்லது கூடாரங்களில் அல்லது பிற திறந்த வெளி தங்குமிடங்களில் வீட்டு நோயாளிகளுக்கு இச்சிகிச்சை செய்யப்படுகிறது. 20 ஆம் நூற்றாண்டின் போது இன்புளுயன்சா காய்ச்சல் அல்லது காசநோய் போன்ற தொற்று சுவாச நோய்கள் உள்ளவர்களுக்கு இத்தகைய சிகிச்சை பயன்படுத்தப்பட்டது.
1960 ஆம் ஆண்டுகளில், உயிரியல் போரில் ஆராய்ச்சியாளர்கள் எசரிக்கியா கோலை போன்ற நுண்ணுயிரி பாக்டீரியாக்கள் வெளிப்புறக் காற்றில் வெளிப்படும் போது கொல்லப்பட்டதாகக் கண்டறிந்தனர். ஆனால் அவை வெளிப்படாமல் மூடப்பட்டிருக்கும் போது நீண்ட காலத்திற்கு உயிருடனிருக்கும் சாத்தியத்தை கொண்டிருப்பதாக அறிந்தனர்.அவர்கள் இதை திறந்தவெளி காரணி என்று அழைத்தனர். ஆனால் இவற்றை கொல்லும் சரியான வழிமுறை அல்லது கிருமிநாசினி முகவரை இவர்களால் அடையாளம் காண முடியவில்லை.
நோய்வாய்ப்பட்ட குழந்தைகளுக்கு ஆரோக்கியமான சூழலை வழங்குவதற்காக பல நாடுகளில் திறந்தவெளி பள்ளிகள் நிறுவப்பட்டன. புதிய காற்று, நல்ல உணவு மற்றும் உடற்பயிற்சி போன்றவை இங்கு வலியுறுத்தப்பட்டன. இங்கிலாந்தில் 1907 ஆம் ஆண்டில் போசுட்டல் வுட்டில் முதலாவது திறந்தவெளி பள்ளி திறக்கப்பட்டது, 1930 ஆம் ஆண்டுகளில்  நாடு முழுவதும் நூற்றுக்கும் மேற்பட்ட பள்ளிகள் திறக்கப்பட்டிருந்தன.
மேற்கோள்கள்
பகுப்பு:உடல்நலம்
கற்பகம் உயர்கல்வி அகாதெமி
கற்பகம் பல்கலைக்கழகம் (Karpagam University) இந்தியாவின் தமிழ்நாட்டில் கோயம்புத்தூரில் உள்ள கல்வி நிறுவனமாகும். இது கோவையிலிருந்து 10கிமீ தொலைவில் கோயம்புத்தூர் - பொள்ளாச்சி சாலையில் ஈச்சனாரி அருகே அமைந்துள்ளது. மருத்துவக் கல்விக்கான மற்றொரு வளாகம் 15 கிமீ தொலைவில் அதே சாலையில் கட்டமைக்கப்பட்டு வருகின்றது.
தற்போது இங்கு மூன்று புலங்களில் கல்வித் திட்டங்கள் வழங்கப்படுகின்றன:
திறந்த தரவு
திறந்த தரவு (open data) என்பது குறிப்பிட்ட தரவுகள் இலவசமாக திறந்த முறையில் எல்லோருக்கும் கிடைக்க வேண்டும் என்பது பற்றிய கொள்கையும் செயல்முறையும் ஆகும். மரபியல் தரவுகள், நெல் உள்ளி போன்ற உயிரினங்கள் பற்றிய தரவுகள், பொதுப் பல்கலைக்கழகங்களின் ஆய்வுத் தரவுகள் முடிவுகள், வேதிகள் பற்றிய தரவுகள், புவியியல் தரவுகள், அரசின் திட்டங்கள் பற்றிய தரவுகள், வரவு செலவு விபரங்கள், அரசியல்வாதிகளின் செலவுகள் வருமானம் போன்ற தரவுகள் திறந்த முறையில் கிடைப்பது மனித இனத்துக்கு நல்லது என்பது திறந்த தரவுகள் தத்துவத்தின் வாதம் ஆகும்.
இணையத் தொழில்நுட்பம் திறந்த தரவுகளை சேகரித்து, பகுப்பாய்ந்து, பகிர்வதற்கான நுட்பங்களை இலகுவாக்கி இருக்கிறது. இதனால் அரசுகளும் நிறுவனங்களும் தமது தரவுகளை திறந்த முறையில் தரவேண்டும் என்ற கோரிக்கை வலுப்பெற்று வருகிறது.
புதுமடம் ஊராட்சி
புதுமடம் ஊராட்சி (Pudumadam Gram Panchayat), தமிழ்நாட்டின் இராமநாதபுரம் மாவட்டத்தில் உள்ள மண்டபம் வட்டாரத்தில் அமைந்துள்ளது. இந்த ஊராட்சி, இராமநாதபுரம் சட்டமன்றத் தொகுதிக்கும் ராமநாதபுரம் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 7688 ஆகும். இவர்களில் பெண்கள் 4269 பேரும் ஆண்கள் 3419 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :